description: От агенцията за вътрешна сигурност говорят за широк инструментариум на руската пропаганда и за "огромно използване на финансови ресурси" с цел разпространяване на дезинформация.

title: Германия отчете скок на руската пропаганда и кибератаки

maintext:
Ханс-Георг Маасен, ръководител на BfV.
[verfassungsschutz.de]
Германското контраразузнаване заяви в четвъртък, че регистрира рязко увеличаване на руската пропаганда и кампаниите за дезинформация, целящи да дестабилизират обществото в страната, както и на кибератаки срещу политически партии."Виждаме агресивно и увеличаващо се шпиониране по интернет, както и кибероперации, които потенциално могат да застрашат германски правителствени служители, членове на парламента и служители на демократичните партии", каза Ханс-Георг Маасен, ръководител на BfV.Миналия месец той изрази такава тревога в интервю за "Ройтерс" по повод опитите на Москва да влияе на германските избори. Сега той цитира множащите се свидетелства за подобни усилия и казва, че се очакват още кибератаки.От агенцията за вътрешна сигурност говорят за широк инструментариум на руската пропаганда и за "огромно използване на финансови ресурси" с цел разпространяване на дезинформация сред говорещата руски общност в Германия, сред политически движения, партии и личности, способни да влияят на общественото мнение.Целта на тези усилия е да се посее несигурност в обществото, "да се отслаби или дестабилизира Федерална република Германия", както и да се подсилят екстремистки групировки и партии, да се усложни работата на федералното правителство и да се влияе на политическия диалог в страната."Стряскащо увеличение" е отчетено на атаките чрез т.нар. фишинг, приписвани на руската хакерска група APT 28, известна още като Fancy Bear или Strontrium. Същата група е обвинявана за нападенията тази година срещу ръководството на Демократическата партия на САЩ и кибернападенията срещу германския парламент през 2015 г.Според германското контраразузнаване това са атаки от правителствени структури, представляващи се като независими "хактивисти"."Пропагандата и дезинформацията, кибератаките, кибершпионажът и киберсаботажът са част от хибридната заплаха срещу западните демокрации", каза Маасен. Миналия месец канцлерът Ангела Меркел заяви, че не изключва да има опит на Русия да се намеси догодина във федералните избори чрез интернет нападения и кампании за дезинформация.Германски официални лица са обвинявали Москва в опит да манипулира медии в Германия, за да раздухва недоволство по въпроси като мигрантската криза, отслабване доверието на избирателите и създаване на разногласие между страните от ЕС с цел отпадане на санкциите срещу Русия.Русия отрича всички подобни подозрения и обвинения за опит за отслабване на ЕС или САЩ.


description: Днес приключва работата на прокуратурата на мястото на инцидента, при който загинаха седем души.

title: В Хитрино остава да бъдат изведени четири цистерни, две от които рискови

maintext:
Фотограф: Пресцентър на МВР
Обезопасителната акция в Хитрно продължава и днес. На мястото на произшествието, където товарен влак дерайлира, остава да бъдат изведени още четири цистерни. Две от тях са рискови, уточни пред Нова телевизия вътрешният министър в оставка Румяна Бъчварова."Тези две цистерни са най-опасни. Те трябва да бъдат изправени и допълнително източени. Когато стане това, ще сме наясно и кога ще допуснем хората обратно в селото", заяви Бъчварова.Тя добави, че днес приключва работата на прокуратурата на мястото на инцидента, при който загинаха седем души, а десетки бяха ранени. Те ще се насочат към цистерните, които вече са изведени от шуменското село.Показателите на въздуха в Хитрино са добри и няма замърсяване, уточниха от местната инспекция по околната среда и водите.

fasttext_language: bg


description: При зеленчуците заслужава отбелязване поскъпването на краставиците с 25.4 на сто и зелето с почти 21%, а при плодовете вдигането на цената на цитрусите с 13 на сто.

title: Статистиката отчете нулева инфлация за ноември

maintext:
Фотограф: Надежда Чипева
Индексът на потребителските цени за ноември 2016 г. спрямо октомври е 100%, т.е. месечната инфлация е 0%, съобщиха от Националния статистическия институт. Инфлацията от началото на годината е минус половин процент.При стоките и услугите през ноември най-сериозна промяна има в цените на облекло и обувки - увеличение с 0.6%. При зеленчуците заслужава отбелязване поскъпването на краставиците с 25.4 на сто и зелето с почти 21%, а при плодовете - вдигането на цената на цитрусите с 13 на сто.В групите на нехранителните стоки и услугите е регистрирано увеличение на цените при газообразни горива и въглища за битови нужди - съответно с 3.8 и 0.7%, автомобилен бензин А95Н - с 0.1%, автомобилен бензин А98Н - с 0.5%, газ пропан-бутан - с 0.6%, и пътническите таксита - с 1.2%Индексът на цените за малката кошница за ноември 2016 г. спрямо октомври 2016 г. е 100.2%. През ноември 2016 г. цените на стоките и услугите от малката кошница за най-нискодоходните 20% от домакинствата са се променили с 0.2% нагоре за хранителните продукти в нея и с 0.3 на сто за нехранителни стоки. Цените на услугите остават на равнището от миналия месец.


title: Австрия отчужди със закон родната къща на Хитлер

maintext:
Родният дом на Адолф Хитлер.
Австрийският парламент отчужди със закон родната къща на Хитлер, осигурявайки възможност за коренно архитектурно преустройство и дори унищожаване на сградата, редовно привличаща неонацисти, предаде агенция "Франс прес".Приет почти единодушно, актът цели да сложи край на отдавнашните разногласия между държавата и собствениците на къщата от 17-и век, намираща се в центъра на Браунау ам Ин, на границата с Германия.Наета от държавата още през 1972 г., за да се контролира използването ѝ, жълтата сграда, където през 1889 г. е роден бъдещият диктатор, дълго време бе център за подпомагане на хора с увреждания - категория жители, ощетявани по време на нацисткия режим.От 2011 г. насам обаче собствениците забраняваха сградата да се използва. Оттогава тя пустее и често привлича хора , изпитващи носталгия по Третия райх.Престои Виена да реши по-нататъшната съдба на комплекса.През октомври вътрешният министър Волфганг Соботка обяви в тази връзка конкурс за архитектурни проекти. Същевременно сподели мнението си като частно лице, че къщата, макар и регистрирана като забележителност, трябва да бъде разрушена . Този вариант обаче не среща единодушна подкрепа, отбелязва АФП.При всяко положение предстои "външната форма" на сградата да бъде променена до "неузнаваемост". / БТА


title: Прокуратурата не изключва и версията за умишлено причиняване на инцидента в Хитрино

maintext:
По думи й прокуратурата няма водеща версия. "Не е изключена и версията за умишлено причиняване на този резултат. Изключително рано е и защото не се изключва нито една версия, затова ще се правят, ако трябва и шест допълнителни огледа", обясни тя.
"Назначените експертизи трябва да установят дали става дума за превишена скорост, или за техническа повреда", каза говорителят на главния прокурор Румяна Арнаудова, цитирана от БНР.


title: Думата на годината в Австрия е от 51 букви и разказва за президентските избори

maintext:
Александер Ван дер Белен
Дума от 51 букви, свързана с австрийските президентски избори, беше обявена днес за думата на 2016 г. в Австрия, съобщи БТА, като цитира "Франс прес".
Става дума за трудно произносим неологизъм, който на немски изглежда така: Bundesprаsidentenstichwahlwiederholungsverschiebung.
В превод: Отлагане на повторението на втория тур на президентските избори.
ниверситета в град Грац.
Насрочена беше нова дата в началото на октомври. Но заради дефектно лепило бюлетините, пристигащи по пощата, се получиха в отворени пликове. Беше решено ново отлагане и така се стигна до вот на 4 декември, на който Ван дер Белен пак надделя. На Австрия й бяха необходими 350 дни, за да избере президент. През пролетта се проведоха избори в два тура. Интервалът между тях беше от един месец. С малка преднина победи независимият кандидат Александер ван дер Белен . Но Партията на свободата, на останалия на второ място Норберт Хофер, обжалва и Конституционният съд обяви повторение на втория тур заради процедурни нарушения.Насрочена беше нова дата в началото на октомври. Но заради дефектно лепило бюлетините, пристигащи по пощата, се получиха в отворени пликове. Беше решено ново отлагане и така се стигна до вот на 4 декември, на който Ван дер Белен пак надделя.
Именно през октомври след отлагането на повторението на втория тур, се появи неологизмът, спечелил гласуването за дума на годината в Австрия.
Според журито на конкурса дължината на думата победител по ирония на съдбата символизира и продължителността на президентските избори в Австрия, определени от някои анализатори като "президентски маратон".
Този дълъг неологизъм победи с 10 000 гласа на ежегодното запитване за дума на годината, организирано от у


title: На 73 години почина певицата Есма Реджепова

maintext: На 73 години в Скопие на 10 декември е починала легендарната певица Есма Реджепова, наричана кралицата на циганската музика. Местни медии съобщават, че последните две седмици от живота си е прекарала в болница заради тежка болест, но не се посочва каква.Реджепова е родена на 8 август 1943 г. в скопския квартал "Шуто оризари", но има мюсюлмански, еврейски и цигански корени. Певицата беше номинирана два пъти за Нобелова награда за мир заради хуманитарната си дейност. През живота си тя осинови и отгледа 48 деца.Есма Реджепова беше сред най-успешните музиканти в своя жанр. Изнесла е над 8000 самостоятелни концерта по света, включително и в България през 2009 г. Има над 100 авторски парчета и 15 албума. През 2013 г. получи почетното национално отличие на Македония.


title: Видео: Играта на една Голяма панда със снежен човек

maintext:
снимката е илюстративна
Фотограф: China Photo
Играта на една панда със снежен човек в канадски зоопарк забавлява стотици хиляди, които са гледали видеото, качено във видеоканала Youtube във вторник.Клипчето (както и заиграването със снежния човек) продължава почти три минути и вече е видяно над 800 000 пъти. В него мъжката панда Да Мао от зоопарка в Торонто се забавлява със снежен човек, направен специално за нея от служителите на парка.Осем годишното животно пристигна в Канада от Китай през 2013 г., разказват от в. "Дейли експрес". Да Мао и партньорката му Ър Шун се радват на голяма популярност сред посетителите на зоопарка и интернет потребителите, които имат възможност всекидневно да следят ежедневието им чрез монтираната в ограждението на пандите камера, разказва още медията.От парка предлагат и допълнителна информация за пандите, които са защитен вид, на сайта си


title: Светият Синод призова за подкрепа на пострадалите в Хитрино

maintext:
Фотограф: Юлия Лазарова
След трагичния инцидент на гара Хитрино, отнел живота на 7 души и причинил наранявания на 29 души, Светият Синод на Българската православна църква призова хората да окажат подкрепа и помощ на пострадалите. Синодът изпрати съболезнователен адрес до областния управител на Шумен Донка Иванова и кмета на село Хитрино Нуридин Исмаил, информира агенция "Фокус", позовавайки се на пресцентъра на Синода.Синодът изказва съболезнования на близките на жертвите и на ранените и техните семейства."Семействата на загиналите, а и всички пострадали от катастрофата, сега се нуждаят от особена грижа, внимание и любов от страна на всички нас", пишат от Синода. Те призовават хората да се молят за пострадалите и да окажат нужната подкрепа и помощ.


title: Посланикът в Берлин: Нападението в метрото няма да увреди имиджа на българите

maintext:
"Това няма да увреди имиджа на българите в Германия"
Шок в Германия
Вече няма съмнение, че извършителят на грозното престъпление в берлинското метро е български гражданин. Българи са и тримата му спътници. В публикацията "Какво се знае за Светослав С.?" Александър Андреев разказва какво е известно за развоя на разследването срещу четиримата заподозрени:Берлинската прокуратура разпространи съобщение за печата, в което се казва: "Мъжът, ритнал жена в берлинското метро, е идентифициран и срещу него е издадена заповед за арест. Издирва се 27-годишният български гражданин Светослав С., който се укрива. Разследването срещу него и тримата му спътници продължава. Към настоящия момент не могат да бъдат огласени повече подробности", се казва в съобщението на берлинската прокуратура.Още преди то да бъде разпространено, говорителят на прокуратурата Мартин Щелтнер заяви за Дойче Веле следното: "Идентифицирахме основния заподозрян, но все още не сме го заловили. Към момента е трудно да се каже дали той е в България или в Германия".На въпрос на ДВ дали има информация за предполагаемата принадлежност на четиримата заподозрени към ромското малцинство и за роднинските връзки помежду им Мартин Щелтнер каза: "За роднинските връзки не мога да опровергая, по другия въпрос нямам информация".Пред агенция ДПА Щелтнер коментира престъплението така: "Това е едно изключително опасно деяние. Резултатът можеше да бъде и друг", посочва говорителят, визирайки травмите, претърпени от 26-годишната жена: счупена ръка, натъртвания по лицето и по горната част на тялото.Свързахме се и с българския посланик в Берлин Ради Найденов, който ни каза, че не може да коментира разследването, по което компетентни са двете министерства на вътрешните работи. Посланик Найденов подчерта обаче, че е горд с бързината, с която е бил идентифициран предполагаемият извършител - само за един час в сътрудничество между полицейските служби на двете страни.В отговор на наш въпрос Ради Найденов заяви, че престъплението в берлинското метро няма да увреди имиджа на българите в Германия. "Много германски граждани се обърнаха към посолството с призива да сътрудничим. Но хората винаги правят разлика между България и този отделен инцидент, който не формира образа на българските граждани. Правят разлика между възмездието за извършителя и образа на българите", коментира посланик Найденов.Случаят в метрото предизвика шок в цяла Германия. Записът, показващ престъплението, бързо се разпространи в мрежата и хвърли хиляди хора в потрес. Пред агенция ДПА медийният експерт Мартин Емер коментира този феномен така: "Повечето хора навярно са си помислили: "И аз можех да бъда на нейно място". Това чувство шокира хората и същевременно предизвиква техния интерес". В публичната дискусия се включиха и редица германски знаменитости. Актьорът Ян Йозеф Лиферс, известен с ролята си на патолог в популярния телевизионен сериал "Местопрестъпление", написа в профила си във Фейсбук: "Берлинчанки и берлинчани! Дали някой от Вас разпознава тези идиоти?". С апел към хората за помощ се обърна и неговата съпруга, известната актриса и певица Ана Лоос.Днес публикации за престъплението в метрото излязоха в редица германски вестници. Авторите на статиите отбелязват, че предполагаемият извършител и неговите спътници са идентифицирани с имена и адреси и вече има издадени заповеди за арест.


description: 294 са случаите на задържани мигранти в товарни автомобили на границата с Турция за 2016 г.

title: Няма конкретна терористична заплаха към България, според МВР

maintext:
Георги Костов
Фотограф: Юлия Лазарова
Конкретна терористична заплаха към нашата страна за момента нямаме данни да е регистрирана, каза главният секретар на МВР Георги Костов. "Многократно имахме възможност да информираме, че има засилено полицейско присъствие в зоната на обектите от националната критична инфраструктура, както и засилено полицейско присъствие на всички места, където има и масово струпване на граждани", каза Костов цитиран от "Фокус". Той добави, че засиленото присъствие е в контекста на повишената терористична опасност във всички страни от ЕС и действията на МВР са превантивни. "Такива действия има във всички градове в страната. Особено са изразени в зимните ни курортни центрове", каза Костов. Той беше на пресконференция за отпечатването на половин милион информационни флаери на български, английски и турски език с указания за обезопасяване на товарните автомобили срещу проникване в тях на нелегални мигранти."За миналата година случаите, при които сме заловили незаконно проникнали в страната на вход и изход са над 300. От тях немалка част са проникнали в каросериите на товарните автомобили без знанието на водачите", обясни Костов. Според него този риск може да бъде минимизиран, ако водачите са информирани и спазват предписанията, дадени в листовките."Точният брой на задържаните лица на вход на вход на българо-турска граница от началото на годината е 294, на изход в товарни автомобили на българо-румънска граница – 70", каза Стоян Иванов, зам.-директор на ГД "Гранична полиция". Според Иванов практиката показва, че с влошаването на метеорологичните условия и затрудняването на пешеходните маршрути нараства вероятността от ограничаване на броя на опитите за нелегално преминаване на границата и то точно в товарни автомобили. "По същия начин рискът е голям и за водачите на товарни автомобили, тъй като в не по-малко от 50% от случаите групите нелегални мигранти успяват да се качат в товарните автомобили без знанието на водача. "Възможни са различни варианти – или в момента на товарене на "Митници", или при престоя на автомобила по време на почивка", обясни Иванов.


description: Френският шампион беше лидер преди снощните мачове, но изпусна първото място за сметка на "Арсенал".

title: Емери остана доволен от играта на ПСЖ въпреки лошия резултат

maintext:
Емери остава уверен, че ПСЖ може да стигне далеч в Шампионската лига
"Отборът игра добре. Трябва обаче да игнорираме този мач и да продължим напред. Не беше лошо като игра, но мачът вече е минало. Трябваше да спечелим, за да задържим първото място, но за съжаление не успяхме", каза Емери след двубоя в Париж.
Старши треньорът на ПСЖ Унай Емери изрази задоволството играта на своя отбор въпреки домакинското равенство с "Лудогорец" и изпуснатото първо място в група А на Шампионската лига.Френският шампион беше лидер преди снощните мачове, но бе изпреварен от "Арсенал".По думите му "Лудогорец" не е изненадал ПСЖ с нищо. "Те са добър отбор, който умее да играе. Представиха се добре. Въпреки това ние трябваше да спечелим. Изиграхме мач с много атаки и добри положения, направихме каквото можахме, но в крайна сметка резултатът е лош за нас", допълни испанският треньор.Въпреки второто място Емери е уверен, че ПСЖ може да стигне далеч в Шампионската лига. Той очаква отборът да подобри колебливото си представяне. "Във футбола винаги има трудни моменти и проблеми, които трябва да се решават в движение", каза още испанецът.ПСЖ не се справя убедително и във френското първенство, където е трети на четири точки от лидера "Ница". През уикенда предстои мач между двата тима. "Вече мислим само за "Ница", мачовете следват един след друг. Ние искаме винаги да сме първи", завърши Емери.


description: Шампионите спечелиха като гости на "Милуоки бъкс" със 114:108 след продължение, а Джеймс увеличи актива си на 27 442 точки.

title: Леброн Джеймс излезе осми във вечната класация по точки в НБА

maintext:
Звездата на "Кливланд кавалиърс" Леброн Джеймс отбеляза 34 точки при трудна победа над "Милуоки бъкс" и се изкачи на осмото място във вечната класацията на най-добрите реализатори в Националната баскетболна асоциация (НБА).
Шампионите спечелиха като гости със 114:108 след продължение, а Джеймс увеличи актива си на 27 442 точки. Крилото на "кавалерите" измести от осмото място Моузес Малоун (27 409), след като по-рано през сезона изпревари Елвин Хейс (27 313) и Хаким Олайджуон (26 946).
Следващият в списъка пред Джеймс е Шакил О'Нийл с 28 596 точки. От действащите играчи с повече точки от 31-годишния играч е германецът Дирк Новицки с 29 552, които му отреждат шестата позиция.
Челната петица е съставена от Уилт Чембърлейн (31 419 т.), Майкъл Джордан (32 292 т.), Кобе Брайънт (33 643 т.), Карл Малоун (36 928 т.) и рекордьорът Карим Абдул-Джабар (38 387 т.).
Джеймс измести Моузес Малоун от осмото място
Лидерът на "Кливланд" отбеляза 12 от 25-те си стрелби от игра, включително пет тройки от девет опита и беше точен при пет от шестте си наказателни изстрела. Към точковия си актив той добави 12 борби и седем асистенции.
Освен че беше най-резултатен за своя отбор, Джеймс отново се прояви като лидер на "Кливланд" и се отличи с ключови отигравания в края на мача.Редовното време на двубоя завърши при 100:100, след като "кавалерите" пропиляха седем точки аванс в последните 84 секунди.Продължението започна с доста пропуски на двата отбора, а играта се движеше кош за кош. 24 секунди преди сирената "Милиоку" поведе със 108:107, но Джеймс обърна резултата с петата си тройка.След това Джабари Паркър пропусна два пъти от наказателната линия, а в ответната атака Кайри Ървинг беше фаулиран и не сбърка за 112:108. Десет секунди преди края Джеймс оформи крайния резултат от фауллинията.Кайри Кървинг се отличи с 28 точки, пет борби и пет асистенции, а в отсъствието на Кевин Лав Чанинг Фрай беше третият основен реализатор на шампионите с 15 точки. За "Милуоки" Паркър завърши с 30 точки и девет борби, а Янис Антетокунмпо - с 25 точки, 13 борби и три чадъра."Кливланд" спечели 20-а победа от 26 мача и остава начело в Източната конференция. "Торонто раптърс" продължава да следва шампионите плътно по петите със същия брой победи, но с две загуби повече. "Бостън селтикс" е трети с 16 успеха и 12 поражения.


description: Не бих се съгласил да съм премиер за празниците. Пламен Орешарски, бивш премиер, пред Би Ти Ви

title: Цитат на деня: Не бих се съгласил да съм премиер за празниците

maintext:
Пламен Орешарски
Фотограф: Надежда Чипева
"В тази ситуация не бих се съгласил да съм премиер за празниците".Бившият премиер (2013 - 2014 г.) и скорошен кандидат за президент, подкрепен от ДПС, Пламен Орешарски пред Би Ти Ви. Той застъпи тезата, че президентът Росен Плевнелиев трябва да остави правителство в оставка да работи до встъпването в длъжност на избрания държавен глава Румен Радев вместо "напъванията" за съставяне на служебно правителство преди това.


title: "Реал" измъкна равенство в "класико" и съхрани преднината си пред "Барселона"

maintext: "Реал" (Мадрид) стигна до късно равенство срещу "Барселона". На "Камп ноу" белите успяха да направят 1:1 с гол на Серхио Рамос в последните секунди. Преди това Луис Суарес беше дал преднина на водения от Луис Енрике състав.С това мадридчани запазиха преднината си от шест точки на върха пред "Барселона".За каталунците това беше трето поредно равенство в Примера дивисион. Те продължиха с колебливите си резултати на свой терен, като до момента имат три победи от седем мача на "Камп ноу".Двата отбора показаха различни лица пред двете полувремена. През първата част "Барселона" държеше повече топката, но не успяваше да затрудни съперника. Каталунците поискаха дузпа за игра с ръка, но не получиха.В последните минути "Реал" се насочи в предни позиции и затрудни защитата на домакините. Кристиано Роналдо беше в основата на няколко възможности, а в края Карим Бензема и Рафаел Варан пропуснаха.След почивката ролите се размениха и "Барселона" подобри играта си в атака. Шампионите поведоха в 53-ата минута, когато след центриране от фаул Суарес с глава вкара.Последваха минути на превъзходство за каталунците. Те създадоха добри възможности, но ги пропуснаха. Най-напред Неймар след добро подаване в наказателното поле стреля над вратата. По-късно и Лионел Меси след извеждащо подаване не успя да преодолее Кейлор Навас.В края "Реал" отново взе инициативата и тръгна в атака. В 89-ата минута след центриране от ляво Роналдо изскочи до далечната греда и игра с глава, но защитник изчисти в ъглов удар.Малко след това след центриране от фаул от ляво Рамос скочи и с глава изравни.Секунди по-късно се получи възможност пред "Барселона". След разбъркване топката отскочи и Сержи Роберто стреля с глава, но играч на "Реал" изчисти от голлинията.


description: Все още има и язовири с неизяснена собственост, е установила проверката. Все още не е възможна и идентификацията на голяма част от обектите с посочените в базата данни параметри. Има затруднения и при предоставяне на актовете за собственост от страна на собствениците, а за част от проверените язовири все още не е назначен оператор. Направените при проверките констатации са свързани и с отсъствие на технически персонал, като изключение са язовирите по Приложение 1 от Закона за водите.

title: Все още има язовири с неизяснена собственост, показа проверка

maintext: Всички потенциално опасни язовири в страната са били проверени от Държавната агенция за метрологичен и технически надзор (ДАМТН), съобщават от агенцията. Отчетът е изпратен и до Върховната административна прокуратура (ВАП).По данните на МВР те са 804 и са собственост съответно на: НЕК ЕАД, предприятие "Язовири и каскади" – 31, ВиК дружествата към МРРБ – 11, дружествата към МЗХ - 173, поделение на МО - 1 язовир и 588 са общинска и друга собственост.Издадени са предписания за понижаване на нивото до кота "мъртъв обем" наязовира. Предписанията за подобряване на техническото състояния на язовирните стени, преливните съоръжения и основните изпускатели, свързани с безопасната техническа експлоатация саброя. По документация има 7 983 предписания.Срокът на предписанията изтича в края на годината, след което ще бъдат направени повторни проверки и при неизпълнение ще бъдат налагани санкции.В хода на проверките инспекторите са проверили допълнително, които не са фигурирали в изходната база данни, предоставена на ДАМТН от различни институции (МОСВ, Областни и общински администрации, експлоатационни дружества, собственици и други).Все още има и язовирие установила проверката. Все още не е възможна и идентификацията на голяма част от обектите с посочените в базата данни параметри. Има затруднения и при предоставяне на актовете за собственост от страна на собствениците, а за част от проверените язовири все още не е назначен оператор. Направените при проверките констатации са свързани и с отсъствие на технически персонал, като изключение са язовирите по Приложение 1 от Закона за водите.ДАМТН апелира собствениците да възложат подробно техническо обследване за язовирните стени и съоръженията към тях, с цел надеждното установяване на техническото и експлоатационното им състояние.Контролирането на язовирни стени и съоръженията към тях от страна на ДАМТН е непрекъснат целогодишен процес и е основен предмет на дейност на Главна Дирекция "Надзор на язовирните стени и съоръженията към тях" (ГД НЯСС).


title: Испанските данъчни потвърдиха, че разследват Кристиано Роналдо

maintext:
Португалецът е поредният играч от Примера дивисион, който е разследван за данъчни измами
Секретарят на данъчната служба в Испания Хосе Енрике Фернандес де Моя потвърди пред местно радио, че срещу звездата на "Реал" (Мадрид) Кристиано Роналдо в действителност тече разследване за укриване на данъци.Роналдо е заподозрян в укриване на данъци на стойност 150 млн. евро, а разкритията бяха направени съвместно от германския "Шпигел", испанския "Мундо" и още десет европейски вестника, които се позовават на данни от Football Leaks.Според "Шпигел", Роналдо е действал по схема, изработена от неговия агент Жорже Мендеш и е укрил данъците чрез офшорки, регистрирани на Британските вирджински острови."Информациите, които се появиха в медийното пространство са известни на хазната, която е в процес на разследване на документите относно укриването на данъци. Ние ще завършим това разследване и едва след това ще може да бъдем конкретни. Едно от разследваните лица е Кристиано Роналдо", коментира секретарят на испанската хазна.


title: Ултракомпактният SUV "Сузуки Игнис" ще търси клиенти първо в България (видео)

maintext:
1
2
3
4
5 От 2014 година насам "Сузуки" обнови напълно гамата си.
Фотограф: Христо Петров 1
2
3
4
5 Фотограф: Георги Пауновски 1
2
3
4
5 От януари до края на ноември в България са продадени 306 автомобила "Сузуки", при 213 за същия период на миналата година.
Фотограф: Георги Пауновски 1
2
3
4
5 Фотограф: Христо Петров 1
2
3
4
5 Фотограф: Христо Петров
Що се отнася до външния вид на "Игнис" в него могат да се открият елементи от редица обичани модели от настоящето и миналото на "Сузуки". Огледалата например напомнят на тези в "Суифт", отворът отстрани на предния капак е взаимстван от "Витара". Фаровете препращат към "Серво" от 80-те години, а хрилете над задните калници са познати от "Фронте Купе" от 70-те.
Фотограф: Сузуки
Фотограф: Георги Пауновски
Фотограф: Христо Петров
Фотограф: Георги Пауновски
[Сузуки България]
Как работи системата за аварийно спиране при риск от инцидент.
В днешно време да пуснеш автомобилен модел без конкуренция на пазара е трудна работа. "Сузуки" обаче успяха с новия "Игнис". Вчера моделът направи своя български дебют, като дойде у нас месец преди официалната си премиера в Европа.С дължината си от 3.7 метра "Игнис" е най-компактният SUV на пазара. Близко до него, като размери и излъчване, е само "Фиат Панда".Що се отнася до възможностите извън пътя на мъника, те са гарантирани от клиренса от 18 сантиметра и системата за задвижване на четирите колела с електронно управление. В нормални условия предаването е предно, което се отразява добре на разхода на гориво. При превъртане на предните колела, за части от секундата се активират и задните.Дори най-неопитните в карането извън утъпканите пътища могат да подкарат "Игнис" през полето и планината, като разчитата на помощта на асистентите за изкачване и спускане. Тяхната работа е да контролират спирачното усилие, тягата и работата на стабилизиращата програма така, че автомобилът да следва послушно зададената с волана траектория.Ширината от 1.69 метра, наред с малката дължина, превръщат "Игнис" в идеален автомобил за града. В тази среда ключова е маневреността, като радиуса на обратен завой е едва 4.7 м.Това, което изненадва е, че в салона четирима души пътуват доста комфортно. Достъпът до вътрешността пък е улесен от широкия ъгъл на отваряне на вратите.На разположение е и багажник с минимален обем 267 литра. При сгъване на облегалките на задните седалки, той се увеличава до 501 литра.В салона прави впечатления големият екран на мултимедийната система (7-инча в най-високото ниво на оборудване) и стилните контролери за основните функции. Не липсва и камера, която се активира при включване на задна скорост.На разположение са различни варианти за оцветяване на дръжките на вратите, ринговете на аераторите, барчето около скоростния лост и т.н. Приятно изненадват качествените материали и дори лекият привкус на лукс в купето.За момента "Сузуки Игнис" излиза на пазара с два варианта на двигателя. Базовият е 1.2-литров атмосферен бензинов с 90 конски сили и 125 Нм въртящ момент. Същият мотор може да се комбинира с новата полу-хибридна система на японците, при която генератор подпомага двигателя при потегляне и ускорение и позволява намаляване на разхода на гориво с 300 милилитра до 4.3 л/100 км.Предстои пускането и на версия с 1.0-литров бензинов турбо мотор със 112 к.с. При скоростните кутии изборът е между пестепенна механична и автоматична.Задвижването може да е само предно, или 4Х4. "Сузуки Игнис" разполага серийно с шест въздушни възглавници, стабилизираща програма и система за следене на налягането в гумите.В по-високите нива на оборудване присъства и двойна камера, която предупреждава водача при риск от удар в предното превозно средство или опасност от блъскане на пешеходец. При липса на реакция от страна на водача, системата задейства автономно спирачките (виж видеото в края на текста).Камерата се използва и от асистента за следене на поддържане на избраната лента на движение. При пресичане на пътната маркировка без мигач, тази система предупреждава водача със светлинен сигнал и вибрация във волана.Благодарение на екипировката за сигурност "Сузуки Игнис" вече спечели максималните пет звезди в теста на независимата организация EuroNCAP."Сузуки Игнис" се прави в Япония, а в България се предлага в три нива на оборудване. Изборът е между девет външни цвята, като три са уникални за модела.На разположение са също двуцветни комбинации, цветни линии по купето отвън и оф-роуд пакет. Джантите са 15 и 16 цолови.Цените на "Сузики Игнис" тръгват от 21 990 лева с ДДС за версията с предно предаване и 31 490 за най-достъпната 4Х4 модификация, която предлага и по-богато серийно оборудване.


description: МВР не издирва заснетите българи, тъй като към момента няма получена европейска заповед за арест.

title: МВР няма данни мъжът, бутнал жена в метрото на Берлин, да се намира в България

maintext:
Христо Терзийски
Няма информация някой от мъжете, които са заснети да блъскат жена в берлинското метро , да се намират в България. Това заяви пред БНР началникът на Главна дирекция "Национална полиция" Христо Терзийски.Той обясни, че МВР не издирва нито един от заснетите българи, тъй като към момента няма получена европейска заповед за арест. Германската полиция вече води разследване, а от българска страна е предоставена информация по всички зададени въпроси.Видеото от охранителните камери в берлинското метро бе разпространено в последните дни. На него се вижда как мъж удря жена с крак в гърба, докато тя слиза по стълбите.Публични личности в Германия обявиха, че дават парична награда на всеки, който може да даде информация къде се намира мъжът от видеото.По данни на Нова телевизия провинилият се българин е на 26 години и живее във варненския ромски квартал "Максуда". Той имал криминално минало, като многократно е съден за кражби, грабежи и хулиганство, твърди медиата.


description: Шест нови животински вида са открили учени в дълбоките води на Индийския океан, съобщава БиБиСИ. Отдалеченият и непознат регион около хидротермалните извори там е дом на невиждани на друго място в световните океани същества, но все още не е добре проучен.

title: Шест нови животински вида са открити в дълбините на Индийския океан

maintext:
нов вид рак от дъното на Индийския океан
[Университета в Саутхемптън]
Шест нови животински вида са открили учени в дълбоките води на Индийския океан, съобщава БиБиСи.
Отдалеченият и непознат регион около хидротермалните извори там е дом на невиждани на друго място в световните океани същества, но все още не е добре проучен.
Хидротермалните извори в океана, където са открити непознатите животни, са се образували на местата, където морската вода е в досег с магма. Те са заобиколени от голям брой организми, които са нови за науката.
Последните открития включват непознати видове червеи, охлюви и раци.
Изследователите от Великобритания са проучвали площта в югозападната част, която пресича океана между Африка и Антарктика.
.
някои от новите видове, описани в изследването
[nature.com]
В момента учените анализират проби от място, известно като Лоннги или "Дъхът на дракона" като ги сравняват с известни видове на базата на генетичния състав на животните.
Изследването , публикувано в специализирано писание за научни доклади, разкрива шест животни, абсолютно нови за науката.
Сред тях са нов вид рак, гигантски охлюв, мида и два непознати досега вида червеи.
снимки от зоните с хидротермални извори
[nature.com]
Имената на шестте нови вида "Hoff" crab
"giant peltospirid" snail
whelk-like snail
limpe
scaleworm
polychaete worm
Учените от Университета в Саутхемптън разкриха, че са открили много нови същества с помощта на дистанционно управляван подводен роботХидротермалните отвори за първи път са открити през 1977 г. Оттогава са били открити над 400 нови животински вида, които живеят тези отвори, от другата страна на световните океани.


description: Силният вятър причини заледяване и навяване от сняг.

title: Лошото време и трудно проходими пътища доведоха до катастрофи и трудно придвижване в страната

maintext:
Кадър на читател на "Дневник" от катастрофата край Карнобат.
Фотограф: Нарек Арзоян
Около 25 автомобила катастрофираха на магистрала "Тракия" в района на Карнобат, заради силен вятър, навявания от сняг и заледявания. Малко преди 19 часа екипи на полицията в Бургас с високо проходима техника все още се опитваха да изтеглят първо жените и децата от колите. Не е ясен броят на пострадалите, една част се изтеглят към Ямбол, друга към Бургас.Шофьори, участници във верижната катастрофа, публикуваха снимки и видео в социалните мрежи, на които се вижда около десетина ударени един в друг автомобила. На колите са нанесени материални щети - изпочупени са предни и задни брони, странични огледала, някои возила са с огънати багажници и предни капаци.Заради верижната катастрофа на разклона за Карнобат бе затворена и магистралата от пътен възел "Зимница" до Бургас. Движението е отклонено по обходен маршрут през Зимница – Петолъчката – Карнобат – Айтос.Верижни катастрофи, задръствания и временни затваряния на участъци имаше и на другите две основни магистрали "Хемус" и "Струма".Една жена е ранена при сблъсъка на "Струма", където към 13 часа, между Дупница и Благоевград се сблъскват три коли. Движението е допълнително затруднено в продължение на часове и заради друга катастрофа край село Студена.Осем автомобили са сблъскаха между Ветрино и село Неофит Рилски, в платното за движение в посока Варна на магистрала "Хемус", съобщиха от областната дирекция на полицията във Варна. При инцидента, който е станал около 15.30 часа, не са пострадали сериозно хора, а автомобилите са пренасочени по обходен маршрут през Ветрино.Тежката зимна обстановка на места наложи ограничения и по други пътища. През Рижкия проход е въведена забрана за преминаване на автомобили над 12 тона, а през Айтоския проход, МПС над десет тона трябва да са с вериги. Затворен е участъкът Ямбол-Зимница в посока към Бургас.От полицията призовават всички водачи да шофират с повишено внимание своите автомобили предвид зимната обстановка.


title: Атаката в Берлин: какво е известно 24 часа по-късно

maintext:
Фотограф: Reinhard Krause
Тежък удар за политиката на канцлера Ангела Меркел и противоречаща си информация в разследването – това са основните развития след снощното терористично нападение срещу коледния базар на площад "Брайтшейдплац" близо до мемориалната църква "Кайзер Вилхелм" в Берлин. (Обобщения на събития от началото на инцидента и нощта - тук , хронология до 14:30 часа - тук , хронология до 20:00 часа - тук ).- 12 са загиналите, а 48 са били ранени. 24 от пострадалите вече са били изписани от болницата, съобщи берлинската полиция късно следобед. Властите обявиха случилото се за терористична атака. Шест от жертвите са идентифицирани като германски граждани.- Полицията залови заподозрян за нападението пакистанец , влязъл в страната на декември 2015 г., пребиваващ в бежанския център "Темпелхоф" и говорещ рядко срещания език балуджи. Той отрича да има общо с инцидента и поради липса на доказателства срещу него бе освободен вечерта. Рано сутринта полицията претърси центъра , но не задържа никого. Никоя организация не е поела отговорност, задържаният няма досие в германските служби, съобщи вътрешният министър Томас де Мезиер. Засега властите не са обявили дали нападението е свързано с ислямистка идеология.- Началникът на берлинската полиция Клаус Кандт заяви, че властите не са сигурни, че задържаният пакистанец е управлявал камиона.- Камионът е собственост на полска фирма , която заяви, че е изгубила връзка с шофьора в понеделник следобед. Трупът му бе открит в кабината с огнестрелни рани.- От федералната антитерористична прокуратура съобщиха, че не знаят дали нападателите са били един или повече и дали има съучастници на свобода и затова работят с предположението, че на свободата все още има въоръжен и опасен нападател.- Според в. "Ди велт" реалният извършител не е заловен, въоръжен е и представлява заплаха.- Срещу канцлера Ангела Меркел започнаха да се сипят остри критики от противниците ѝ в Германия и чужбина, които са на мнение, че причина за инцидента е политиката ѝ на "отворените врати" спрямо бежанците.


description: "Дневник" препечатва есето на писателя Георги Марков от портала "Култура". То се публикува за първи път с любезното разрешение на г-н Любен Марков.

title: Дядо Коледа и Дядо Мраз

maintext:
Фотограф: Асен Тонев [Днвеник]
"Дядо Мраз! Че това име ли е? Дядо Студ? Че кой обича студ? Кой се радва на мраз и студ? Мраз! Това има нещо общо с Омраза!"
"Дневник" препечатва есето на писателя Георги Марков от портала " Култура ". То се публикува за първи път с любезното разрешение на г-н Любен Марков.През тази нощ в далечното снежно царство дядо Коледа привършваше своите приготовления. Колкото и да беше свикнал с работата си, старецът се вълнуваше, защото все му се струваше, че нещо не е в ред. Най-напред той огледа себе си като застана пред голямото ледено огледало и помоли звездите да светнат по-силно. Намери, че всичко беше наред, почти както през миналата година. Може би само брадата му беше малко по-дълга и малко по-бяла. После той прегледа шейната си, която блестеше, обсипана от нощния скреж, и провери юздите на двата метеора, които след малко щяха да се впрегнат и превърнат в най-бързите бели коне на света. Чувството му не го излъга. Той откри, че торбата за подаръците се беше леко разпрала и си спомни, че миналата година някои подаръци се бяха загубили и той трябваше в последния момент да ги заменя. Каква чудна торба беше тя! Най-напред събираше желанията на хората от цял свят, а после ги превръщаше в подаръци. И затова през скъсаното можеха да изпаднат и някои от желанията, което дядо Коледа като стар пощаджия смяташе за недопустимо. Той взе игла и конец е седна търпеливо да закърпи торбата.В този момент отекнаха фанфари, чуха се силни гърмежи, въздухът се изпълни със свистене и някъде от дъното на пространството се показа блестяща точка, която бързо се уголемяваше.Само след миг или два дядо Коледа видя да се приближават две успоредни ракети, върху които, изправен като паметник, стоеше старец с червена мантия, бяла брада и калпак почти копие на самия него. "Господи", помисли си старият дядо Коледа, "Омръзна ми да ме имитират". Ракетите кацнаха недалеч от него и старецът, който приличаше на него, се приближи. Едва сега дядо Коледа забеляза, че въпреки външната прилика брадата не можеше да скрие, че очите и израза на лицето на непознатия бяха съвсем различни. В тях имаше нещо лъскаво и студено, нещо изкуствено, чуждо на човешката плът и кръв и затова той не се изненада, когато непознатият каза:Здравей, дядо Коледа. Ние наистина сме различни и затова дойдох да те видя.Кой си ти!Наричат ме дядо Мраз.А защо тогава си се облякъл точно като мен? Може би искаш да минеш за моя милост?Никак даже. В някои страни моето име е достатъчно популярно, мен ме знаят и ме чакат, така че аз нямам нужда да се представям за теб.А-ха! Ти си този, който минава седем дни след мен, но само в онези страни, които не ме пускат да вляза. Знаеш ли, че са поставили ракетни и радарни инсталации, за да спрат шейната ми.Знам и затова съм дошъл.Но защо теб те пускат да влизаш в тези страни?Защото аз съм техен! А теб не те искат!Не искат мене! Кой не ме иска? Никога няма да повярвам, че може да има добро човешкосъщество, което да не ме иска! Та аз нося подаръци.И аз нося подаръци.Във всеки дом, където вляза, аз оставям щастливо настроение.Аз правя същото, но не във всеки дом. Има наши и чужди домове!Но във всички тях живеят хора!Има наши и чужди хора!И навред ме чакат деца.Има наши и чужди деца!Какви глупости ми говориш? Какво искаш да кажеш?Искам да кажа, че ние сме доста различни!Но за какъв дявол тогава носиш моите дрехи, моята брада, моя калпак? За какво ме имитираш? Дядо Мраз! Че това име ли е? Дядо Студ? Че кой обича студ? Кой се радва на мраз и студ? Ти сигурно раздаваш ледени висулки вместо подаръци? Мраз! Това има нещо общо с Омраза! Я да те видя по-добре!И дядо Коледа се приближи към неканения си гост, застана срещу него, вгледа се в лицето му, надникна в очите му. После присви вежди и въздъхна.Нямам нищо против много хора да се преобличат като мен, за да развличат децата край коледните елхи, или пък да разпродават стоките из магазините си. Но не мога да приема някакво изкуствено пластично чучело да се опитва да ме измести от моето собствено и единствено нощно пътуванеНо ти също си измислица!Аз съм рожба на най-живо човешко въображение, на истински надежди и радости.А аз съм идеологическа необходимост!Но защо тогава не си облечен като Карл Маркс! Дядо Маркс или дядо Мраз, все там е! Защо предпочиташ да ме имитираш!Защото ти си създал традицията.А-ха! Освен, че ми крадеш образа, искаш да ми откраднеш и традицията.Не, аз искам само да я продължа, но в ново направление!Традицията е традиция, защото е имала едно направление. И щом то се промени, няма повече традиция. Тя умира, а с нея умират и много други неща. В името на какво съществувам аз? В името на доброто и справедливостта. И затова аз се явявам всяка година в деня, който хората са приели за рождена дата на бога на доброто и справедливостта Аз съм техен символ разбираш ли?Празни приказки. Никога не е имало такъв бог на доброто и справедливостта, нито ще има. И няма защо да се поддържат илюзиите на хората. Разбираш ли, защо ти си стар и ненужен? Заради всичките тия религиозни глупости, с които си свързал името си. Затова аз взимам твоята традиционна форма, но ѝ давам съвсем ново съдържание. Аз съм символ на началото, на новото, на промяната, затова се явявам на Нова година.Какво ново? Каква промяна? Не ти ли се струва, че малко се заблуждаваш. Откакто помня хората, те винаги са били деца и ще си останат деца. Само игрите се сменят. Но новата игра не е промяна. И после, мога ли да те попитам какво значи тази промяна? В името на какво?В името на по-добър живот!Но не ти ли се струва ужасно, че всеки 365 дни ти обещаваш на хората едно ново начало, което всъщност не е нито ново, нито начало. Не ти ли се струва, че ти всъщност ги лъжеш всяка година, като им обещаваш нещо, което никога няма да получат!Че и ти ги храниш с празни обещания?Не. Не е вярно. Аз никога не съм им обещал нищо. Моите подаръци са припомняне на доброто, на щедрото сърце, на красивия жест, на хубавата усмивка, на състраданието и съчувствието. Аз не ги лъжа с нови илюзии, а само им припомням реални ценности.Но ти ги караш да се прекланят на несъществуващ Бог?Това е по-достойно, отколкото да ги караш да се прекланят на съществуващи вождове и господари! И после, може би физическият образ на моя Бог да не е реален, но неговият духовен образ е най-красивата реалност на земята.Това си е твое мнение!И на хората, които аз виждам от векове. Те се раждат с мен, едва проходили, те получават първите си подаръци от мен, когато учат, те са пак с мене, когато пораснат и създават свое ново гнездо, аз съм първият гост, който влиза в новия дом, и аз съм този, който приветства техните деца и децата на техните деца и ги съпровождам през целия им живот Погледни само ритуала на моята нощ Не те ли трогва, че от векове децата оставят край възглавниците си чорапа или торбичката, или кошничката за подаръка, който ще им оставя Знаеш ли колко дълбоко съжалявам, когато понякога направя грешка, паметта ми изневери и аз просто разменя подаръцитеАз също имам моите ритуали. Аз ходя по пионерски дворци и домове, където пионери и септемврийчета пеят песни за партията аз ги уча как да скандират името на техния вожд, как да го сурвакат.(прекъсва го) Още една открадната традиция!Ти си твърде старомоден, дядо Коледа! Ние взимаме от традицията онова, което ни служи и го използваме така, както ни харесва.С други думи фалшифицирате традицията!Защо не! Щом като ни служи! Отначало ние решихме, че може без всички тези вехтошарски атрибути на традицията.Помня това време.После ние видяхме, че хората имат нужда от подобни образи като теб – старец с бяла брада, червена мантия и калпак, който раздава подаръци. И ние го използваме. Разбира се, старецът ще е наш старец и ще прави това, което му се каже. Толкова е просто. От една страна, използваш инерцията на традицията, а, от друга страна, ѝ придаваш съвременно съдържание. Твоят празник е семеен празник и затваря човека в семейството. Ние точно обратното, разкъсваме семейството и му предоставяме обществото, разбира се, нашето общество Ако твоите подаръци са изпълнени със семейни чувства, подаръците, които аз раздавам, имат обществен характер. Виждаш ли, ти си твърде стар и твърде ограничен за нас!Но кои сте вие?Ние сме тези, които нямат нужда от тебе и твоя празник! Нашият празник е друг, а дядо Коледа това съм аз! И аз дойдох тук, за да се разберем веднъж завинаги! Последните няколко години аз забелязах, че въпреки забраната, въпреки строгата бдителност на границата, ти успяваш да се промъкваш на наша територияНавсякъде, където съм очакван е моя територия.Очакват те разни назадничави, ретроградни типове, религиозни индивиди и тем подобни. Обществото нито те чака, нито те иска.Но ти сам каза, че аз не се интересувам от обществото, а от семейството. Защо не приемеш, че има толкова много семейства, които ме очакват?Защото те са заблудени овце и ние трябва да пресечем заблудата!Аз съм бил преследван много пъти от всевъзможни лоши деца. Но те и техните лоши идеи са си отивали, а аз винаги съм оставал. Може би аз съм неделима част от човешкото чувство за хубаво и добро ами когато аз се усмихвам, всички, всички деца се усмихватАз мисля, че ти си ужасно сантиментален!Сигурно съм сантиментален. И това е едно от нещата, заради които хората ме обичат. Чакай! Кажи ми как раздаваш твоите подаръци? Как отгатваш желанията?Въобще не ги отгатвам. Ние в нашия лагер знаем от какво човек има нужда и какво можем да дадем. Просто се знае.А пък аз в началото още на декември се изкачвам на онзи висок връх там! И се опитвам да надникна във всеки дом, където ме чакат и да отгатна онзи малък подарък, който може да предизвика една хубава и добра усмивка. Няма нищо по-прекрасно от този момент, когато се опитваш да доловиш милиони различни желания желанията са толкова различни, колкото и хоратаХристиянски предразсъдъци. Ние научихме нашите хора да взимат това, което им се дава и толкова! Но нека се върнем на въпроса! Аз идвам доброволно да ти предложа договор.Какъв договор?Да си разделим света!Как! Че той е един-единствен!Да, той е един, но вече е разделен на две! И ти трябва да приемеш, че фактически имаме два свята! Единият свят иска мене, а другият за нещастие още продължава да иска тебе!Ти сигурен ли си, че твоят свят те иска?Иска, не иска – това е! Глупаво е от твоя страна да минаваш там седем дни преди мене и да ми разваляш моето представление. Виждаш ли, ние сме взели всички мерки, за да не те допуснем. Граничната охрана е засилена докрай, твоят празничен ден е обикновен работен ден и тежкó на този, който отсъства, нарочно по магазините не ще има никакви стоки и нищо, което да придаде празничен вид на твоя ден, а на децата в училищата ще бъде обяснявано, че ти си продукт на вражеска пропаганда. Ние правим всичко възможно да те изличим и ще те изличим от паметта на по-старите поколения, така че по-добре се откажи от идеята да преминаваш нашите граници! В замяна аз ти обещавам, че аз не ще навлизам в твоите територии!Драги ми, дядо Мраз! Като говориш, наистина ми става студено. Аз нямам нищо против ти да опиташ седем дни след мен да посетиш моята територия. Сигурно ще има много деца, които биха ти се зарадвали, ако отгатнеш желанията им отново. Един подарък не пречи на друг подарък. Но аз не мога да приема твоя договор, защото знам, че въпреки всички мерки, които взимате, толкова много деца – и големи, и малки, ще ме чакат в моята нощ. Зная деца даже, които ще се опитват да спят с едно отворено око само и само да ме видят. И мой дълг винаги е да отида там, където ме чакат. И освен това аз съм сигурен, че в твоето убеждение да правиш едни хора щастливи, а други нещастни, ти фактически, дядо Мраз, ми създаваш огромна работа. Знаеш ли, че най-радостно и най-сърдечно ме посрещат именно в домовете зад непристъпните ви граници. Може би защото аз съм единственият пътник в света, който няма нужда от паспорт и визаЕто, моите метеори вече пристигат и аз трябва да вървя. Довиждане, дядо Мраз, и започни това, което ще ти кажа: нямам нищо против да ме имитираш, след като се влачиш седем дни след мен, но когато правиш това, имитирай не само облеклото и маниерите, а се опитай да се научиш да отгатваш желанията на хората! Светът живее докато има желания, другарю дядо Мраз!Дядо Коледа произнесе последните думи с такъв силен и ясен глас, че въздухът затрептя, снежинките се раздвижиха и звездите се засмяха. После той грабна препълнения си чувал и величествено седна в шейната, където двата метеора вече се бяха превърнали в ослепително бели коне. Дядо Коледа вдигна ръка и шейната се понесе неудържимо в пространството, като остави далече зад себе си начумереното лице на чучелото, което наричаше себе си дядо Мраз.


title: Станимир Стоилов беше избран за най-добър треньор в Казахстан

maintext:
Футболистите ни заслужават уважение за постигнатото през последните три години, защото не съм сигурен дали има друг отбор тук, който може да повтори успехите ни", каза наскоро Стоилов
Станимир Стоилов очаквано беше избран за най-добър треньор във Висшата лига на Казахстан. Българският специалист изведе "Астана" до трета поредна шампионска титла в страната.Освен това за пръв път той постигна дубъл, като спечели купата. Успешният сезон беше допълнен от участие в групите на Лига Европа.Стоилов беше поставен на първото място от 23-ма от всичките 36 участника в анкетата на Професионалната футболна лига на Казахстан сред треньорските щабове от елита и получи 83 точки.Втори е друг български треньор - Димитър Димитров, който изведе "Иртиш" до бронзовите медали. Той събра 34 точки, като четирима души са го сложили на първо място.Стойчо Младенов, който води "Атирау" през последния сезон, получи две точки в анкетата и раздели последното 12-о място.


title: Наследството на Кастро

maintext:
Кастро
Фидел Кастро е без съмнение ярка политическа личност не само за Латинска Америка, но за целия свят. За съжаление у нас, а и не само, доминира версия за него, произтичаща от съветско-комунистическата и западната левичарска митология. Телевизии въртят пропаганден документален филм, в който Кастро бе представен като "велик революционер", освободил Куба от "американско господство", внушават, че Кастро бил превърнал Куба в "остров на Свободата". А над 2 милиона кубинци са избягали от неговия превърнат в концлагер остров.
Режимът на Кастро идва след преврат срещу диктатурата на Батиста. Затова и първоначално САЩ подкрепят кубинската революция, защото мислят, че ще възстанови демокрацията. Всъщност Батиста е кум на Кастро и също като него е от богато "експлоататорско" семейство.
От момента на завземането на властта от Фидел Кастро в Куба започват мащабни репресии против неговите политически противници. Революционният режим първоначално обявява, че ще съди само функционерите на режима на Батиста като "военни престъпници". Но проведените показни процеси са "пародия на правосъдие" – вместо да защитават подсъдимите, адвокатите им се извиняват на съда, че защитават "престъпници".
Постепенно кръгът на репресираните се разширява не само към политическите противници, но и към съюзниците в революционната борба — анархисти, социалисти, либерали. Накрая се установява
тоталитарен режим
от съветско комунистически тип
в който всички противници на властта или са избити, или вкарани в концлагери и затвори. В затворите и концлагерите са между 20 000 и 30 000 души. По данни на историка Хю Томас от началото на 1959 до началото на 1961 г. в Куба са екзекутирани около 2000 човека, а към 1970 г. — вече около 5000. Според други разследвания от 1959 г. до днес в Куба по политически причини са убити между 10 000 и 15 хиляди души.
Според признания на самия Кастро в Куба през 1965 г. има 20 000 политически затворници.
При Кастро е създадена и системата от концлагери UMAP. Че Гевара свидетелства, че в тях се изпращат "съмнителни лица, за които не сме уверени, че трябва да са в затвора - лица, които са извършили престъпления против революционната нравственост". С други думи там попадат и хора за такива "престъпления" като пиянство, наркомания, скитничество, хомосексуалност, "излишна религиозност" и даже за слушане на "империалистически" рокендрол. За по-големите престъпници против режима са създадени лагери със строг режим, в които криминални престъпници подобно на капо в нацистките концлагери властват и издевателстват над политическите. Дори през 1997 г. в Куба започва нова вълна на политически арести. По данни на "Международна амнистия" през тази година са арестувани и осъдени между 980 и 2 500 мъже, жени и дори непълнолетни.
Според професор Хуан Кларк в Куба има най-голямо число политически затворници и присъди по политически дела, някога зарегистрирани в Западното полукълбо. Ако по време на диктатурата на Батиста в Куба през 1958 г. има общо около 500 политически затворници, само през 1959 г. са арестувани и вкарани в затвора над 5 500 души.
Много от затворниците са осъдени на 20-30 години или до живот, включително някои бивши командири на революцията, които смятат, че тя е предадена като например, Хубер Матос, осъден на 20 г., или Чанес Марио де Армас, осъден на 30 г.
Хиляди противници на режима са били избити
или подложени на нечовешки изтезания
като затваряне на тесни камери, в които не можеш нито да седиш, нито да легнеш. Десетки хиляди преминават през трудови или концентрационни лагери. Инакомислещите дисиденти се подлагат на насилствено психиатрично лечение по модела на СССР. Останалите на свобода се тероризират по модела на нацистките банди щурмоваци, някои загиват в "тайнствени" самоубийства или в пътно-транспортни произшествия.
Според издадената в Харвард "Черна книга на комунизма" по непълни данни от 1959 до 2006 г. режимът на Кастро убива над 14 000 души на възраст от 16 до 68 години, включително няколко жени, поне една от които е била бременна. Според разследване на Freedom House до 2005 г. над 500 000 кубинци преминават през системите на концлагери, затвори и изтезания.
Това поставя режима на Кастро сред най-екстремистките "прогресивни", т.е. ултрареакционни тоталитарни режими в света. При това не става дума за диктатура, която води до "светлото комунистическо бъдеще" – просто такова не съществува – но за
диктатура, която води
до нечувана бедност и мизерия цял един народ
до неговото тотално деградиране, до лумпенизиране и криминализиране на значими обществени прослойки – впрочем навсякъде криминалните комунистически режими водят до сходен резултат, който с десетилетия не може да се преодолее.
Ако сравним режима на Кастро с друг диктаторски режим – този на Пиночет в Чили ще наблюдаваме коренно противоположни икономически, политически и изобщо общосоциални последици.
Режимът на Пиночет идва също след преврат, също е репресивен и диктаторски. Пиночет сваля от власт законното социалистическо правителство на Алиенде, дошло на власт след изборите през 1970 г.
Алиенде започва социалистически преобразувания
по кубински образец
В Чили пристигат стотици кубински и съветски политически и икономически съветници. Алиенде провежда национализация по кубински образец, т.е. насилствена, което естествено предизвиква огромно недоволство и съпротива. Въпреки "братската помощ" от Куба и СССР, икономиката на Чили се срива и за две години по брутен вътрешен продукт и жизнен стандарт на населението Чили отива на последно място в Латинска Америка след Куба. В цялата страна избухват стачки и гладни бунтове. За да спаси положението, правителството въвежда купонна система и преминава към пряк продуктообмен, както става и в Куба преди това.
Алиенде решава да национализира и земята, което първоначално се изразява в "национализация на селскостопанските ферми", което води до въоръжени сблъсъци на фермерите с армията и полицията. Социалистическото правителство национализира всички медии, прави опит да завладее и съдебната власт. Социалистите създават бойни отряди като тези в Куба за "защита на революцията". Те започват с нападения и арести на опозиционни интелектуалци – журналисти, писатели, свещеници и политици. По същество режимът на Алиенде започва преход от студена към гореща гражданска война.
На 26 май 1973 г., Върховният съд на Чили единодушно осъжда нарушенията на закона и конституцията от правителството на Алиенде. На 2 август 1973 г. чилийският парламент приема резолюция, осъждаща нарушенията на конституцията и терора, осъществяван от правителството и само няколко гласа не достигат за импийчмънт на президента. С други думи още преди преврата на Пиночет на практика в Чили вече се преминава към диктаторско управление, което няма нищо общо с демокрацията.
Когато Пиночет предава властта на демократично избрано правителство през 1988 г., върналите се във властта социалисти създават "Национална комисия за установяване на истината". Тя установява, че за 15 години управление на военната хунта са загинали общо 2279 души, от които почти половината са жертвите на военната хунта - 800 души войници и полицаи и около 100 десни интелектуалци, убити от социалистите.
Левите идеолози и досега упорито отричат чилийското икономическо чудо при военното управление на Пиночет.
Пиночет е създадена модерна банкова система в Чили, която никакъв локален или световен кризисен период не успя да разклати, както стана навсякъде другаде в Латинска Америка. Тогава е
най-ниската след Канада степен на корупция в цялото Западно полукълбо, по-ниска от корупцията в САЩ.
Чили тогава е на седмо място по степен на икономическа свобода в света и
на трето място след Канада и САЩ по жизнено равнище в двете Америки.
Нищо подобно не може да се каже за режима на Кастро.
И досега Куба е най-бедната
и изостанала страна в Латинска Америка
Вместо тоталната икономическа разруха, която предизвиква всяко демагогско социалистическо управление, в Чили се стабилизира икономиката.
Ключовото е понятието либерална икономическа политика.
По времето на


description: Кубрат Пулев победи категорично Самюел Питър в мача за интерконтиненталната титла на Световната боксова асоциация. В София българинът стигна до триумфа след само три рунда и благодари на публиката за предадената енергия.

title: Фотогалерия: "Най-българската" победа на Кубрат Пулев

maintext:
1/24 снимки в галерията Българският боксьор Кубрат Пулев спечели интерконтиненталната титла на WBA. Той победи с технически нокаут Самюел Питър, като за първи път в професионалната си кариера имаше двубой в България
[LAP.bg]


description: Двамата са изразили очакване партньорството между САЩ и България да продължи да се развива и при новата американска администрация.

title: Борисов разговаря с Доналд Тръмп по телефона

maintext:
Фотограф: Юлия Лазарова
Борисов е запознал Доналд Тръмп с макроикономическите показатели на страната, като е отбелязал ръста на икономиката като един от най-високите за Европа, нулевата инфлация, ниските данъци и нисък външен дълг. Той посочи, че тази стабилност, както и ролята на България в региона, я правят едно от най-сигурните места за инвестиции, се казва в съобщението на правителството. Обсъдени са и мерките, които страната предприема за диверсификация на енергийните източници и трасета.
Премиерът в оставка Бойко Борисов е проведел телефонен разговор с новоизбрания президент на САЩ Доналд Тръмп. Двамата обсъдиха актуалната международна и вътрешнополитическа обстановка, като отбелязаха отличното досегашно партньорство на двете страни и изразиха очакване то да продължи да се развива и при новата американска администрация, съобщи правителствената информационна служба.Бойко Борисов е представил позицията си, че нормализиране на обстановката в света и в частност в Европа след мигрантската криза може да бъде постигнато само с прекратяване на военните конфликти, които са основната причина за бежанските потоци. Той е изтъкнал и ролята на лидерите на най-големите държави в този процес. "На плещите Ви лежи огромна отговорност, става въпрос за човешки животи по целия свят", обърнал се е министър-председателят към Тръмп.Бъдещият американски президент от своя страна е изразил очакване в най-скоро време да се осъществи среща между двамата, на която в личен разговор да обсъдят възможностите за разширяване на двустранното сътрудничество. Чрез премиера Борисов той предаде пожеланията си в навечерието на Коледа към целия български народ за благополучие и успех, посочва правителствената информационна служба.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Двуседмична ваканция, но не за всички.
Пит Фрейтс, заради когото започна кампанията с ледени кофи, получи наградата "Вдъхновение".
Потърпевшите от фалита на туристическата агенция ще си получат парите.
Лондонска агенция търси преводач на емоджита.
"Юръп" включиха София в юбилейното турне The Final Countdown.
Пожелайте си нещо в последната за годината нощ на падащи звезди!


title: Тервел Пулев победи бързо хърватин в "Нощта на шампионите"

maintext:
Българският боксьор спечели с технически нокаут в началото на третия рунд
[LAP.bg]
Организаторът на гала вечерта "Зауерланд" промотира мача на българина като негов дебют на професионалния ринг. Пулев все пак има два професионални мача -
той дебютира в профи сериите на AIBA с победа над хърватина Марко Чалич през 2014 г., а
през лятото на 2015 г. загуби германеца Давид Граф.
Тервел Пулев постигна бърза победа в "Нощта на шампионите" - боксовата гала в "Арена Армеец", в която гвоздеят е мачът на брат му Кубрат Пулев със Самюел Питър.Брозновият медалист от Лондон 2012 спечели убедително срещу Томислав Рудан в полутежка категория (79-85 кг). Тервел Пулев победи хърватина с технически нокаут в третия рунд.Българският боксьор имаше голямо превъзходство в първите два рунда. Той действаше агресивно, нанасяше удари и в същото време се защитаваше добре.Пулев два пъти свали Рудан на ринга, а реферът брои до осем, преди хърватинът да се изправи. Рудан често прибягваше до клинчове, като си заслужи забележка за влизане с главата напред.В началото на третия рунд нова атака на Пулев прати хърватина на пода и мачът приключи.


description: Владимир Петров - един от машинистите на влака, чието дерайлиране предизвика експлозия в село Хитрино заяви , че докато влакът е стигнал до гарата, не се е движил с превишена скорост.

title: Машинист твърди, че скоростта не била висока (допълнена)

maintext:
[МВР]
чието дерайлиране предизвика експлозия в село Хитрино заяви пред "Нова телевизия", че докато влакът е стигнал до гарата, не се е движил с превишена скорост.
Той си
"Все още съм в шок", каза машинистът.
главният ревизор на железницата Бисер Минчев изказа хипотезата, че е вероятно причината за инцидента да е именно превишената скорост. Той увери, че екипът на Национална компания "Железопътна инфраструктура" (НКЖИ) проверяват всички версии.
управителят на фирмата майка (
Булмаркет ДМ" - бел. ред.
) на тази, превозвала товара - Станко Станков.
Вчера са свалени черните кутии от двата локомотива, които трябва да покажат с каква скорост се е движил влака.
"Основната версия, по която се работи, е човешка грешка и несъобразена скорост.
Не изключваме нито една версия", заяви пред БНР зам.главният прокурор и директор на Националната следствена служба Евгени Диков. Според него има много неизяснени неща като това дали има ограничение в броя на цистерните, когато се превозват опасни товари и допустимо ли е едновременно да се превозват пропан-бутан и пропилен. Неясноти имало и за т.нар. буферни вагони.
Владимир Петров - един от машинистите на влака,спомня за минутите преди и след инцидента.Владимир Петров разказа, че той е бил във втория локомотив. "Нямах поглед върху всичко, което се случва. Не съм участвал във взимането на решението за спиране. Знам, че имаше скъсване на вагоните, усетих придръпване", спомня си машинистът.Според него са минали около 2-3 минути между излизането на композицията от релсите и последвалия взрив.По-рано днесСъщата теза - за вероятна и дори основна причина за инцидента да е превишената скорост, разви и


description: Цистерните ще се складират в кариера в близкото до Хитрино село Каменяк, където ще са на разположение за оглед на следствените органи.

title: Фотогалерия: Операцията по преместване на цистерните в Хитрино

maintext:
1/8 снимки в галерията Пет дни след катастрофата на влака на гара Хитрино, след която последва взрив, убил седем души и ранил десетки, започна операцията по преместване на десетте цистерни, останали на мястото на инцидента.
[Пресцентър на МВР]


description: Според премиера на Русия администрацията на Барак Обама си отивала с антируска агония

title: Медведев туитна "RIP" към администрацията на Обама

maintext:
Дмитрий Медведев
Фотограф: Ria Novosti
Печально, что администрация Обамы, которая начинала свою жизнь с восстановления сотрудничества, заканчивает ее антироссийской агонией. RIP
— Дмитрий Медведев (@MedvedevRussia) December 30, 2016
"Тъжно е, че администрацията на Обама, която започна живота си с възстановяването на сътрудничеството го завършва с антируска агония. RIP" Това написа в официалния си профил в "Туитър" министър-председателят на Русия Дмитрий Медведев.Думите на Медведев са повод официалните действия на САЩ по екстрадирането на 35 руснаци с дипломатически статут заради хакерски атаки срещу САЩ. "Тези действия идват след поредица от публични и поверителни предупреждения, които отправихме към руското правителство. Те са необходим и подходящ отговор на опитите да се накърнят американските интереси в нарушение на международните норми за поведение", се казва в официалното съобщение от името на президента Барак Обама. Според решението, публикувано на сайта на финансовото министерство, отговарящо за прилагане на санкциите, наказани са 6 физически лица и 5 институции, включително руската Федерална служба за сигурност (контраразузнаването) и Главното разузнавателно управление (ГРУ) на руската армия.Руският президент Владимир Путин решил да не гони от Москва дипломати от САЩ в отговор на санкциите на Вашингтон. "Няма да създаваме проблеми на американските дипломати. Никого няма да гоним", заяви Путин, цитиран от пресслужбата на Кремъл. Говорител на Кремъл заяви, че Москва ще даде "адекватен" отговор, а руският външен министър Сергей Лавров предложи на президента Москва да експулсира 35 американски дипломати и да забрани на американския дипломатически персонал да използва две вили в Москва.Путин обаче решил, че няма да предприеме тези действия и Русия няма да забранява на семействата и децата на дипломатите да използват обичайните за тях места за отдих по време на новогодишните празници. "Нещо повече, всички деца на американски дипломати, акредитирани в Русия, са поканени на новогодишното и коледно тържество в Кремъл", добавя руският лидер.


description: Позицията на социалистите по бежанската криза напълно компрометира претенцията им, че са модерна европейска лява партия. Това обаче е най-малкият им проблем, левицата... (само)завързана със "свинската опашка" на национализма, може и да бъде отнесена от него.

title: Измишльотините на БСП

maintext: Случката е от август тази година. Вицеканцлерът на Германия Зигмар Габриел, който от 7 години е лидер на Социалдемократическата партия, минава покрай група крайнодесни протестиращи, които носят два плаката. Единият определя канцлерката Меркел като "предател на расата си", а другият възхвалява покойния баща на вицеканцлера, който бил "нацист до последния си дъх". Габриел спира край тях, изсмива им се, след което им показва среден пръст и отминава. Жестът безспорно не е сред най-изисканите (и затова събира немалко критики), но затова пък е недвусмислено ясен (заради което получава и похвали).Възможна ли е тази случка в България? В първата си част, с лозунгите на протестиращите - да. (Въпреки че за разлика от Германия в българския случай става дума за няколко хиляди души, които огромната част от населението е виждало само по телевизията). И тук на публични места и по медиите могат да се чуят и прочетат призиви, заплахи и определения като "не хора, а измет", "паразити", "маймуни", които "беснеят в родината, градовете, а скоро и в домовете ни", "ще хвърчат глави", "да ги качим на картонена лодка насред Черно море". А като символичен (и практичен) български принос в борбата срещу "нашествениците" се размахват "свински опашки". И тук мислещите по друг начин са "предатели".Във втората си част обаче случката е невъзможна. Но не толкова заради възпитанието на българските политици. Преследвайки конюнктурните си интереси, много от тях раздухаха мигрантската заплаха, разпалиха страха и така предизвикаха вълна от ксенофобия и расизъм. И сега от тях няма да чуете или да видите дори и най-малък жест на противопоставяне или разграничаване. С глухотата и мълчанието си "блести" и българската левица - другарите на Зигмар Габриел от Партията на европейските социалисти (ПЕС).Най-общо казано, в бежанската политика на германските социалдемократи, както и на повечето от останалите традиционни партии в лявоцентристкото европейско политическо семейство, могат да се разграничат два основни елемента. От една страна, те търсят и предлагат прагматични решения за справяне с кризата, включително контрол и ограничаване на миграционния поток. Споменатият Зигмар Габриел дори се противопостави на коалиционната си партньорка, канцлерката Ангела Меркел, с искането за налагане на горна граница на броя на новопристигащите мигранти, съобразена с интеграционния капацитет на страната. От друга страна обаче, тези партии не се колебаят да се противопоставят на лъжите на десния популизъм, на ксенофобията и расовата омраза. В краткосрочен план тази позиция им донесе или предвещава да донесе загуба на гласове. Което обаче не ги разколебава да се придържат към изконните ценности на европейската левица - солидарност, справедливост, свобода.Нищо такова не се забелязва в позицията на българската левица, чийто бивш лидер, впрочем, се явява председател на ПЕС и пише нови визии за Европа на базата именно на споменатите ценности. Българската левица не само не се противопоставя на цитираните лозунги, но и ги подклажда с малко по-благообразен техен римейк: правителството било "погребало България", като "подменя историческата ни памет и българската идентичност", "обезличава българската нация", "залага етническа промяна", "замества заминалите ни деца с бежанци", "слугува на европейските институции", които му плащали, "за да ни превърне в бежански лагер". Тези напълно неверни и безотговорни твърдения се "доказват" чрез преиначаване на фактите, чрез превратни тълкувания и откровени лъжи и измислици. Като например, че със специално постановление правителството готви "трайно заселване на бежанци в българските общини".Всъщност става дума за наредба, която съгласно международните задължения на страната урежда условия и правила за интеграция на получилите бежански статут (а не някакви "нелегални мигранти"), за да не бъдат оставени на улицата, а да учат езика и да си намерят работа. От това постановление впрочем са се възползвали десетина души. Особено комичен беше случаят, когато новата лидерка на социалистите се разграничи от резолюция с подобно съдържание на Европейския парламент, подкрепена единодушно от ПЕС, и привика на отчет в София гласувалите я български леви евродепутати - включително бившия лидер на БСП и днешен лидер на ПЕС и новоизбраната българска вицепрезидентка. Особено отвращаващ пък е последният случай, при който същата тази вицепрезидентка се опита да излъже българската публика за размера и предназначението на помощта, предоставяна на България от ЕК. Въпреки че много добре знае истината.Да не говорим пък за предлаганите от българската левица "решения" на проблема. Те са до такава степен несъобразени с българското и международното законодателство, те са толкова безсмислени, неприложими и илюзорни, че на практика водят емоциите на публиката до най-радикалните предложения: мигрантите да бъдат посрещани на границата с огнестрелно оръжие, а ако все пак я преминат - бодлива тел и концентрационнни лагери.Позицията на социалистите по бежанската криза напълно компрометира претенцията им, че са модерна европейска лява партия. Това обаче е най-малкият им проблем. Елементарната сметка на социалистите вероятно е следната: че залагайки на антиимигрантската риторика, няма да губят (като европейските си "посестрими"), а ще трупат електорална тежест. Но в надпреварата по популизъм обикновено печелят най-крайните и най-кресливите. Тъй че накрая сметката може да се окаже крива, а левицата, (само)завързана със "свинската опашка" на национализма, може и да бъде отнесена от него. (По подобен начин не излезе сметката и на ГЕРБ, които се надяваха да укрепят управлението си чрез преувеличаване на бежанската заплаха и раздухване на истерия.)Това развитие е голям проблем за обществото. Защото отговорността на подобни партии, определящи себе си като "системни", е да бъдат негов защитен бент. И когато те отстъпят от отговорността си, бентът се къса и надигащата се кафява вълна отнася здравия разум, толерантността, законността, правата и демократичния ред. Тази опасност е несравнимо по-голяма от заплахата, произтичаща от бежанците. Колкото и да са те.


title: Волейболният ЦСКА остава без тренировъчна зала след Нова година

maintext:
Александър Попов заяви, че клубът ще се бори със зъби и нокти да остане в залата
[LAP.bg]
"Становището на мениджмънта на дружеството е единодушно, че в никакъв случаи животът и здравето на посещаващите сградата не трябва да бъдат подлагани на риск и постройката не трябва да бъде използвана", заявиха от "София тех парк" в писмо до Би Ти Ви.
"Залата е безценна. И за волейболен клуб ЦСКА, и за спорта в София. Ще се борим със зъби и нокти за тази студена и неугледна зала. Единствената причина за това е, че нямаме друга. В столицата те са толкова малко, че няма да я дадем с лека ръка, каквото и да ни коства това", каза Попов пред Би Ти Ви.
В писмото на "София тех парк" се посочва, че дървената покривна конструкция се нужда от ремонт поради течове, които на места са довели до частично разрушаване на ниските тела.
Освен това в сутерена и етажа е "обрушено бетоновото покритие на някои опорни греди, колони и плочи", като една от крайните колони е в много тежко състояние. Проблеми са констатирани и със старата електрическа инсталация.
Детско-юношеската школа на волейболния ЦСКА ще трябва да напусне зала "Армеец" след Нова година.Договорът на червените, който изтича в края на месеца, няма да бъде подновен, защото намиращото се в "София тех парк" е обявено за опасно.ЦСКА ползва залата безвъзмездно с договор година за година, а в нея се подготвят повече от 200 деца. Клубът обаче е уведомен, че трябва да освободи помещенията до 2 януари.От дружеството са казали още, че не планират ремонт на зала "Армеец" и не е ясно какво ще е бъдещето й.Президентът и старши треньор на мъжкия отбор на ЦСКА Александър Попов обаче заяви, че клубът ще се бори докрай да продължи да ползва сградата.


description: Представих му отново позицията си, че нормализиране на обстановката в света и в частност в Европа след връхлетялата я мигрантска криза може да бъде постигнато само с прекратяване на военните конфликти, които са основна причина за бежанските потоци, пише още Борисов.

title: Статус на деня: Тръмп очаквал скоро да се срещне с Борисов ?

maintext:
[Фейсбук профил на премиера]
Г-н Тръмп изрази очакване в най-скоро време да се осъществи среща между нас, на която да обсъдим възможностите за разширяване на двустранното сътрудничество, написа премиерът в оставка Бойко Борисов в своя "Фейсбук" профил, в пост, в който съобщава, че е провел телефонен разговор с новия американски президент. Ето е пълният текст на публикацията:Проведох телефонен разговор с новоизбрания президент на САЩ Donald J. Trump . Обсъдихме актуалната международна и вътрешнополитическа обстановка, като отбелязахме отличното досегашно партньорство на двете страни и очакваме то да продължи да се развива и при новата американска администрация. Запознах г-н Тръмп с макроикономическите показатели на страната ни, като ръста на икономиката, който е един от най-високите за Европа, нулевата инфлация, ниските данъци и нисък външен дълг.Представих му отново позицията си, че нормализиране на обстановката в света и в частност в Европа след връхлетялата я мигрантска криза може да бъде постигнато само с прекратяване на военните конфликти, които са основна причина за бежанските потоци.От своя страна г-н Тръмп изрази очакване в най-скоро време да се осъществи среща между нас, на която да обсъдим възможностите за разширяване на двустранното сътрудничество. В навечерието на Коледа той пожела благополучие и успех на целия български народ.


title: Човек на годината, или коя е Надежда Цекулова

maintext:
Надежда Цекулова
Фотограф: Цветелина Белутова
Кадър от церемонията "Човек на годината" 2016 г.
[БХК]
Видео от церемонията "Човек на годината" 2016 г. на Българския хелзинкски комитет Видео от церемонията "Човек на годината" 2016 г. на Българския хелзинкски комитет
"За мен това е практическото изражение от нашето 113-о място по свобода на словото в световната класация. Ето така изглежда 113-о място по свобода на словото - едни медии говорят едни неща, други медии говорят други неща за същия казус, но всъщност няма никакво значение кой какво казва. Никоя от тиражираните гледни точки всъщност не упражнява реално влияние върху процеса, защото медиите вече нямат достатъчно авторитет. Системното неспазване на професионалните стандарти ни превърна от журналисти в ентъртейнъри. Т.е. ние сами си се отказахме от възможността да бъдем четвърта власт" - Надежда Цекулова.
Какво означава да си човек на годината? В случая на журналиста Надежда Цекулова означава поне за малко да си поставен от другата страна на микрофона и да имаш възможност отново и отново да повториш проблемите, заради които си избран. А това е важно, защото проблемите все още не са решени и борбата продължава.Миналата седмица Надежда Цекулова получи най-голямото отличие на Българския хелзинкски комитет за 2016 г. – приза "Човек на годината" за приноса й за защита на човешките права чрез нейната дейност поОткакто на 20 април тази година бившият директор на фонда Павел Александров и цялата му администрация бяха арестувани и след това подменени с нови кадри, журналистката от БНР се ангажира да следи случващото се в институцията по-вещо и по-зорко от който и да било друг в ресора. Блогът й "По посока на луната" стана справочник за всички разминавания между думи и дела на новото ръководство на фонда, а на живо често можеше да бъде видяна на протестите пред здравното министерство или да търси отговори и да спори с управниците из кулоарите.Не го е планирала,Но вечерта на 20 април, след като цял ден колеги й звънели, за да я питат какво се случва там, почувствала нуждата да разкаже предисторията в текст , който впоследствие се превърнал в най-четения и препечатван неин материал в 14-годишния й стаж като журналист."Лично ангажирана съм, защото така го усещам. Работя по темата за фонда, откакто е създаден, бях част от обществения съвет, познавам хората там, станах част и от инициативата "Спаси, дари на". За мен беше очевидно какво се случва, но вероятно за други, които не са толкова навътре, въобще не е било толкова очевидно. Седнах и написах този текст и така се започна. Дадох си сметка, че понеже до този момент фондът функционираше сравнително безпроблемно, всъщност за него много дълго време не се говореше в медиите и заради това има дефицит на информация, върху която да можеш да стъпиш и да търсиш отговори", разказва Надежда Цекулова пред "Дневник"."Възхищавам се в най-лошия смисъл на думата на здравния министър Петър Москов, защото той прояви невиждани качества в разрушаването на фонда. Да успееш да срутиш нещо, което доста добре работи, буквално с щракването на пръстите си, определено също е някаква форма на талант и му го признавам", казва Цекулова. Зад срутването без съмнение стоят интереси, убедена е тя, но се въздържа да сочи персонално. Според нея отговорите се крият в новия правилник на институцията "От години сигнализираме, че в България има проблем със заплащането на медицинските изделия и според мен съвсем умишлено няма регулаторна рамка, свързана с този пазар. Там има огромен сектор в неясно какъв цвят - някаква разновидност на сивото със сигурност", насочва журналистката. Задължението на фонда да плаща тези изделия, които понякога струват десетки хиляди левове, от една страна, е единственото спасение за нуждаещите се деца. Но, от друга, липсата на регулация ограбва ресурса му, защото той може само да се съгласи с цената, която му е поискана, без да има механизъм да провери или преговаря за реалната стойност."Това продължаваше с години и децата, които кандидатстваха за такъв тип операции, се увеличаваха с всяка следваща година, а също и разходите за медицински изделия, докато през 2015 г. не надхвърлиха 50% от бюджета на фонда. Неофициалната информация от ортопеди, е че комисионите в бизнеса с медицински изделия са между 30 и 40 процента", казва Надежда Цекулова.Единственият противовес на този интерес на болниците да правят операции със скъпоструващи изделия преди беше задължителното насрещно становище от специалист от друга болница, който да потвърди необходимостта. Но в новия правилник на фонда, въведен два месеца след рокадите, външно независимо становище вече не се иска."Това означава, че лечебното заведение, което има финансов интерес от извършването на тази манипулация, само преценява, че това дете е за операция, и само предлага някаква цена на медицинското изделия, а фондът не го подлага под въпрос и плаща. Бих помолила колегите журналисти да се разровят примерно в коя болница се извършват най-много такива операции, има ли промяна на баланса - например 2016 г. спрямо 2015 г. за това колко деца къде са оперирани", казва Цекулова отново по въпроса за интересите. Напомня на журналистите също и да изискат отчет за дейността на фонда, защото такъв не е имало от смяната на ръководството досега, нито вече работи публичният регистър на чакащите деца.Цекулова подсказва на колегите си какво да питат, защото самата тя излиза от журналистиката, поне засега. Промяната е отскоро. Ако беше останала още месец и половина, щеше да отбележи 10-ата си годишнина в БНР. Зад решението й да напусне стои желанието й да има повече време за децата си - момченце на осем и момиченце на три. Въпреки това "радиото е голямата ми любов", повтаря тя няколко пъти в разговора ни.Надежда е завършила Факултета по журналистика и масова комуникация в Софийския университет през 2005 г., но още от първи курс работи по специалността си. Първо за кратко в Русенския телевизионен център, след това за още по-кратко в "Канал 1", и чак след това в свои води - радиото.Факт, който винаги развеселява близките и приятелите й, е, това че е започнала пътя си в радиото от "Веселина", но всъщност двете години там са й дали всички технически умения, които й трябвали, за да продължи да се развива, разказва младата жена. Истинските уроци по журналистика обаче получила в "Инфорадио" от програмния директор на радиото Ясен Бояджиев. Харесали се с екипа там мигновено, въпреки че на интервюто за работа отишла с наскоро поставен пиърсинг на езика и била подута като поничка, припомня си със смях тя."До ден днешен съм благодарна на съдбата, че ме срещна с тези хора, защото Ясен Бояджиев е един невероятен учител. В голяма степен той е виновен за това, което съм като журналист, защото той беше доста безкомпромисен по отношение на моралните казуси, които възникват в нашата професия и в спазването на професионалните стандарти. Той всъщност е един от авторите на етичния кодекс, който ние всички уж би трябвало да спазваме", разказва човекът на годината.След около две години там от БНР я поканили на работа, а вече витаели слуховете, че "Инфорадио" няма да съществува още дълго (заглъхва през 2008 г. - бел. ред.). Раздялата била трудна, но в онзи момент националното радио звучало на младата журналистка като изключително престижна възможност. Десет години по-късно тя признава, че за това време не е успяла да се почувства така комфортно в БНР, както се е чувствала в "Инфо", защото "там просто няма усещане за екипност, не защото хората са лоши, а заради механизма на работа, налаган с десетилетия, и защото мащабите са далеч по-големи"."Решението да напусна БНР е до голяма степен лично, но има и професионален елемент и той е свързан си от това, че журналистите, независимо къде работим, просто няма значение какво ще кажем. Ниес разкритията си или с позициите, които заемаме и това ме демотивира. Искрено се надявам, че това ще се промени, но в момента е така", казва Цекулова.Казва, че всичко в журналистиката ще й липсва. Обича динамиката и срещите с различни хора, възможността да правиш различни неща всеки ден и особено обича кратките срокове, защото е "мързелив човек по природа" и ако сроковете не бяха кратки никога нищо нямаше да довършва. Ще продължи обаче да пиша в блога си, защото това не може да спре. "Понякога има едни текстове, които живеят в главата ми и докато не излязат не ме оставят на мира".Надежда е израснала в семейство на лекари и здравната тема винаги й е била близка. Прекарвала е не един следобед след училище в интензивното отделение в Русе, където работели родителите й. Дълго време е обмисляла възможността да следва медицина и специално психиатрия, но нали е "мързелив човек по природа" и освен това много емоционален и податлив на настроенията - страхувала се, че ще стане посредствен лекар. "Щом ти се занимава с човешката душа, има много други начини", посъветвала я майка й, когато Надежда била в 11-и клас и това сложило край на дилемата. Неслучайно след това избрала здравния ресор в журналистиката.От миналата година Цекулова е активист и в друга кауза -Това, че България упорито живее в миналия век по отношение на грижата за бременните и раждащите жени и следродилния период със своите "умопомрачителни практики", искрено я "пали"."България е сред лидерите в Европа в черната статистика по неонатална и перинатална смъртност. Практиките у нас много бавно се синхронизират със съвременната наука и професионалните гилдии са длъжници на жените". Дала си сметка за това покрай раждането на двете й деца. "Става дума за изключителен консерватизъм на българските лекари, но и за един много хубав бизнес, а държането на жените в подчинение устройва всички в системата. Когато жените мислят за себе си като за добитък, всички останали имат възможност да се възползват и да печелят от това".Битката, която тя и редица неправителствени организации са подели, е да убедят специалистите, че раждащата жена е личност и че тя има право да участва във взимането на решения за това как да протече нейното раждане и какво да се случи с нейното бебе, защото е научно обосновано, че това ще подобри и здравните резултати в родилната помощ. Но също да убеждават и самите жени, че раждането не е страшна болест, а нормален физиологичен процес, който просто изисква да му се позволи да се случи.Надежда Цекулова е човекът на годината за 2016 г. За нея годината е свързана с много трудности в личен план, с разрушаването на една структура, даваща шанс за живот на стотици български деца, с обезверяването и отказа от професията й, която иначе много обича. "Беше кошмарна година, исках само да оцелея", казва тя. Но допълва с усмивка и с присъщата си прямота: "Надявам се, че всичко, което се е случило, се е случило за добро и, че ще дойдат по-добри времена. Надявам се още през 2017-а да вземат да дойдат тези по-добри времена".


description: "Това може да доведе евентуално до санкции от страна на ЕС към България и спиране на еврофондовете. Периодът, в който трябва да усвояваме еврофондовете, е много къс и ако те бъдат спрени, това означава да изгубим милиарди евро", обясни Румен Христов.

title: В СДС били притеснени от похода на БСП към властта

maintext:
Фотограф: Надежда Чипева
Притеснен съм похода към властта на БСП - съчетанието на президент от БСП и евентуално министър-председател от левицата, каза днес по БНТ замстник-председателят на СДС Румен Христов. Той допълни, че в партията има притеснения дали няма да се стигне до преразглеждане на санкциите на ЕС към Русия."Това може да доведе евентуално до санкции от страна на ЕС към България и спиране на еврофондовете. Периодът, в който трябва да усвояваме еврофондовете, е много къс и ако те бъдат спрени, това означава да изгубим милиарди евро", обясни Христов.Заместник-председателят на СДС обяви, че дори и 1 % шанс да има Реформаторският блок да направи правителство, би следвало да се опита. Христов допълни, че това може да стане само след разговори с най-голямата политическа формация ГЕРБ. "Ние инициирахме такива разговори, най-вероятно те утре ще се състоят", посочи Румен Христов."Той обясни, че може да се търси подкрепа и в други партии, но няма как да се вземат предвид техните искания, понеже бюджет 2017 година. Ако от ГЕРБ биха се нагърбили със съставяне на такова правителство заедно с Реформаторския блок, това е възможно. Сигурното е, че отиваме на избори, заяви Христов.


title: Посланикът на Гърция в Бразилия изчезна в Рио де Жанейро

maintext:
[mfa.gr/missionsabroad/br/brazil-br]
Посланикът на Гърция в Бразилия е изчезнал преди четири дни и в четвъртък вечерта полицията на Рио де Жанейро обяви, че няма контакт с него.
За последно 59-годишният Кириякос Амиридис е бил видян в понеделник да напуска дома на приятели на съпругата си, който е бразилка, в беден и известен с престъпността си квартал на Рио.
В сряда тя е обявила за изчезването му, казва представител на полицията, пожелал анонимност.
Инспектор Еварищу Понтеш казва пред вестник Folha de S.Paulo , че не вярва посланикът да е бил отвлечен. "Разследваме някои версии, но не и тази. Ако беше отвличане, похитителите му да са се обадили досега."
От посолството на Гърция в столицата Бразили казват само, че посланикът е в отпуска в Рио и го очакват да се върне на 9 януари.
Преди това Амиридис е бил генерален консул в Рио де Жанейро (2001-2004) и посланик в Либия (2012-2016).


title: Шансовете за правителство нарастват, според СДС

maintext:
Костадин Марков
Фотограф: Цветелина Белутова
Сигналите, които дойдоха от изказването на премиера Борисов дават по-голям шанс за съставяне на правителство, смята депутатът от Реформаторския блок Костадин Марков (СДС). "За мен сигналите никога не са били на 100% от страна на ГЕРБ, напротив. От ръководни фактори там съм чувал за възможност и вариант да се състави правителство, макар че не беше голям шансът, опитахме", каза Марков. Той беше един от четиримата депутати взели мандата за съставяне на правителство от президента Росен Плевнелиев, от името на Реформаторите."Вариант с изцяло мажоритарна система, така както беше гласувано на референдума на нас не ни импонира, това е мое лично мнение. Предполагам, че става дума обаче за някакъв смесен вариант с повече или по-малко мажоритарни елементи", коментира Марков думите на премиера Бойко Борисов, който обвърза бъдещия кабинет с промяна на изборното законодателство и въвеждане на мажоритарна избирателна система. Вчета друга от партията в Блока - ДБГ обвърза подкрепата за бъдещ кабинет с вкарването в парламента на закона за антикорупция, който бе изваден от дневния ред въпреки, че е приет на първо четене. Депутатите на ДБГ, биха могли да блокират решение на парламентарната група, което е необходимо за връщането на мандата на президента.


description: Към 11:30 ч. вече шест от цистерните в дерейлиралата композиция са били пренесени и позиционирани на безопасно място - на специално изградени за целта площадки на кариерата край село Каменяк.

title: Жителите на Хитрино имат достъп до домовете си за кратко днес

maintext:
Хитрино взрив Продължава операцията по подготовката и транспортирането на цистерните от територията на с.Хитрино автор: пресслужба МВР
[МВР - Пресцентър]
От 10 до 14 ч. е организирано влизане на част от жителите в село Хитрино, обяви на днешното заседание на Обществения съвет кметът на селото Нуридин Исмаил, цитиран от Агенция "Фокус". Хората от селото бяха евакуирани преди една седмица, когато в центъра на селото дерейлира товарен влак и силни експлозии от цистерни с пропан-бутан унищожиха близките къщи. Мястото все още се обезопасява, което налага хората да стоят далеч от домовете си.Освен за да се нахранят домашните животни, при днешното организирано влизане в селото ще се вземат и размери за остъкляване и дограма на част от пострадалите от взрива жилища. Вчера са успели да се обходят близо 12 къщи, като се работи във високата част на селото, съобщи кметът.На контролнопропускателния пункт до съседното село Тимарево са осигурени два 35-местни автобуса от общинската администрация на Хитрино, които да превозят хората до селото. Допускат се по един член от семейство и по двама членове на общинската администрация и специалисти за вземане на размерите, както и полицейски служители.Към 11:30 ч.и позиционирани на безопасно място - на специално изградени за целта площадки на кариерата край село Каменяк. "Всичко става много бавно, в синхрон с мерките за безопасност. Хората работят при тежки условия, при постоянен вятър", казаначалникът на Оперативния център на Главна дирекция "Пожарна безопасност и защита на населението" Тошко Бързилов. Той обясни, че всяка цистерна се вдига с по два крана.


description: Международната федерация по лека атлетика (IAAF) разреши на Дария Клишина и Юлия Степанова да участват в европейското първенство в зала през март.

title: Клишина и Степанова ще могат да се състезават като неутрални атлети

maintext:
Клишина беше единственият руски лекоатлет на олимпийските игри в Рио де Жанейро
Степанова не беше допусната до Рио 2016 заради предишни допинг провинения, но вече има разрешение да участва във всички международни турнири
Международната федерация по лека атлетика (IAAF) разреши на рускините Дария Клишина и Юлия Степанова да участват в европейското първенство в зала през март. Те обаче нямат право да се състезават под флага на Русия, а като неутрални атлети.Разрешението на Клишина и Степанова ще важи и за всички останали международни турнири под егидата на IAAF. Русия беше изключена от международната атлетика през ноември 2015 г., когато доклад на независима комисия на Световната антидопингова агенция (WADA) установи държавно организирана и спонсорирана схема за прикриване на положителни проби.По-рано тази година Спортният арбитражен съд в Лозана потвърди забраната и руските атлети не бяха допуснати до олимпийските игри в Рио де Жанейро. Наскоро стана ясно, че наказанието ще остане в сила най-рано до края на февруари.Клишина, която от години живее и тренира в САЩ, беше единственият руски лекоатлет, който първоначално беше допуснат до олимпийските игри от международната федерация (IAAF) . Останалите 67 нейни сънародници получиха забрана.След това IAAF промени решението си и реши да я изключи от игрите, но два дни преди първия й старт 25-годишната състезателка на скок дължина беше върната след успешно обжалване пред Спортния арбитражен съд в Лозана.Степанова пък беше главният информатор на германската телевизия ARD при разкритията, които доведоха до изваждането на Русия от световната атлетика. 30-годишната състезателка в бягането на 800 и 15000 метра получи разрешение от IAAF да се състезава в Рио де Жанейро под независим флаг. Впоследствие обаче МОК наложи забрана за участие на всеки руски спортист, който е бил наказван заради допинг провинения, независимо дали наказанието му е изтекло.През 2013 г. заклеймената като национален предател в Русия Степанова беше наказана за две години заради аномалии в биологичния й паспорт, а резултатите й след 3 март 2011 г. бяха анулирани.